**projektas**

**reg. Nr. T-239**

**2.12. darbotvarkės klausimas**

**Pasvalio rajono savivaldybės taryba**

**Sprendimas**

**DĖL NUOMOS MOKESČIO UŽ VALSTYBINĘ ŽEMĘ LENGVATŲ**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ (su visais aktualiais pakeitimais) 1.8 punktu, Nuomos mokesčio už valstybinę žemę administravimo taisyklių, patvirtintų Pasvalio rajono savivaldybės tarybos 2012 m. vasario 15 d. sprendimu Nr. T1-15 „Dėl Nuomos mokesčio už valstybinę žemę administravimo taisyklių patvirtinimo“ (su visais aktualiais pakeitimais), 8 punktu, atsižvelgdama į *(duomenys neskelbtini)* 2019 m. lapkričio 6 d. prašymą „Dėl mokesčio lengvatos“, Pasvalio rajono savivaldybės taryba nusprendžia

 sumažinti 55 proc. *(duomenys neskelbtini)* valstybinės žemės nuomos mokestį už 2019 metus. Sklypo identifikacinis *(duomenys neskelbtini)*, adresas *(duomenys neskelbtini).*

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2019-11-11 tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

**Dėl nuomos MOKESČIO UŽ VALSTYBINĘ žemĘ LENGVATŲ**

**2019-11-11**

Pasvalys

**1. Problemos esmė.** *(duomenys neskelbtini)* prašo atleisti nuo žemės nuomos mokesčio už nuomojamos žemės sklypo dalį, esantį *(duomenys neskelbtini)* Vaškų sen. Pasvalio r. sav. Bendras sklypo plotas 3 ha, prašo atleisti nuo 1,6 ha žemės nuomos mokesčio už 2019 metus. Mokėtina 2019 m. žemės nuomos mokesčio suma už sklypo dalį 251,00 Eur. *(duomenys neskelbtini)* išsinuomojo apleistą žemės sklypą, kuriame stovėjo trijų pastatų liekanos, sklypas buvo apaugęs krūmais, buvo daug buitinių šiukšlių. Nuomotojas sklypą sutvarkė savo lėšomis. Dabar ten dirbama žemė. Pasvalio rajono savivaldybės taryba 2012 m. vasario 15 d. sprendimu T1-15 (su visais aktualiais pakeitimais) patvirtino Nuomos mokesčio už valstybinę žemę administravimo taisykles. Šių taisyklių 8 punkte nurodyta:

„8. Pasvalio rajono savivaldybės taryba savo sprendimu turi teisę mažinti nuomos mokestį už valstybinę žemę arba visai nuo jo atleisti Savivaldybės biudžeto sąskaita.

Teisę gauti mokesčio lengvatą turi gyvenantys ir veiklą vykdantys Savivaldybės teritorijoje juridiniai ir fiziniai asmenys. Mokesčio lengvata arba atleidimas nuo mokesčio gali būti taikomas jeigu mokesčio mokėtojas yra išsinuomojęs apleistą žemės ūkio paskirties valstybinės žemės sklypą ir jį sutvarkęs.

Lengvata taikoma ne didesniam kaip 3 ha žemės ūkio paskirties, 0,15 ha namų valdos, 0,50 ha kitos paskirties (kitos ne žemės ūkio paskirties, pramonės, sandėliavimo ir komercinės paskirties) valstybinės žemės plotui.“

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

*Sprendimo projekto įgyvendinimui lėšų nereikia.*

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė